**ამბროლაურის მუნიციპალიტეტის მეორე მოწვევის საკრებულოს**

**ოცდამეთერთმეტე მორიგი სხდომის**

**ო ქ მ ი №28**

*ქ. ამბროლაური, ბრატისლავა რაჭის ქ. N11 28 დეკემბერი 2022 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს ოცდამეთერთმეტე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 20 წევრი: ასლან საგანელიძე, დავით ხუციშვილი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, სოსო ჭელიძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, ბაკურ სანთელაძე, ანა გურგენიძე, მაკა გოცირიძე, ხათუნა ბეშიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის საფინანსო სამსახურის უფროსი ბეჟან კობახიძე, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, სხდომის დამსწრე წევრებს, მიულოცა დამდეგი შობა - ახალი წელი, მადლობა მოუხადა ყველას თანამშრომლობისთვის.

სხდომის თავმჯდომარემ, საკრებულოს თავმჯდომარე, ასლან საგანელიძემ წარადგინა დღის წესრიგი და განმარტება გააკეთა დღის წესრიგით წარდგენილ ერთ საკითხზე. აღნიშნა, რომ კანონმდებლობის შესაბამისად დღის წესრიგი საკითხი, საკრებულოს სამუშაო გეგმა კომისიის გემებთან ერთად განხილული იყო ბიუროს გაფართოებულ სხდომაზე მერიის შესაბამისი სამსახურის ხელმძღვანელების მონაწილეობით, სადაც დაფიქსირდა მცირედი შენიშვნა და წარმოდგენილია შეცვლი სახით გეგმა, შესაბამისად დამატებითი განმარტება და შენიშვნა არ არის. მან ასევე აღნიშნა, რომ მორიგს სხდომის დღის წესრიგს ემატება მერის ინიცირებული საკითხი, რომელზეც განმარტებას გააკეთებს მუნიციპალიტეტის მერი.

ზვიად მხეიძე მიესალმა საკრებულოს წევრებს და მიულოცა დამდეგი ახალი წელი, მადლობა მოუხადა თანადგომისთვის, მეგობრობისთვის, ეს წელი იყო ხარვეზებით, მაგრამ სასიკეთო ჩვენი მუნიციპალიტეტისთვის, რა თქმა უნდა კმაყოფილი არ უნდა ვიყოთ, რადგან ბევრია გასაკეთებელი, საკრებულოსთან ერთად უამრავი სასიკეთო საქმე გაკეთდება, გასახარია რომ ოპოზიციაშიც არ არიან ადამიანები რომლებსაც გული არ შესტკივათ ჩვენს მუნიციპალიტეტზე და სიყვარულით არ არიან გამსჭვალული, იმედია ისეთი ძლიერი იქნება ჩვენი ქვეყანა, ჩვენი ხალხი, როგორც თითოეული ჩვენგანის სურვილია. მან განმარტება გააკეთა ინიცირებულ საკითხზე და აღნიშნა, რომ გამოვიდა მთავრობის განკარგულება, ჩატარებული ტენდერების შედეგად ფაქტიური თანხების შესაბამისად ცვლილების თაობაზე, რომელიც უნდა აისახოს ბიუჯეტში.

საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:20; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. ამბროლაურის მუნიციპალიტეტის საკრებულოს 2023 წლის პირველი კვარტლის სამუშაო გეგმის შესახებ

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

„ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბეჟან კობახიძე - ამბროლაურის მუნიციპალიტეტის მერიის პირველადი სტრუქტურული ერთეულის, საფინანსო სამსახურის უფროსი*

სხვადასხვა.

**მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ამბროლაურის მუნიციპალიტეტის საკრებულოს 2023 წლის პირველი კვარტლის სამუშაო გეგმის შესახებ

*ანგარიში თან ერთვის*

ასლან საგანელიძემ აღნიშნა, რადგან პირველი საკითხზე არ არის შენიშვნა დავაყენებთ კენჭისყრაზე პირდაპირ.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის საკრებულოს 2023 წლის პირველი კვარტლის სამუშაო გეგმის დამტკიცების საკითხს.

კენჭის ყრის შედეგად მომხრე:20; წინააღმდეგი: 0;

**გადაწყვიტეს:** ამბროლაურის მუნიციპალიტეტის საკრებულოს 2023 წლის პირველი კვარტლის სამუშაო გეგმა დამტკიცდეს.

**მოისმინეს:** ამბროლაურის მუნიციპალიტეტის მერიის საფინანსო სამსახურის უფროსის ბეჟან კობახიძის მოხსენება „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე

*პროექტი თან ერთვის*

ბეჟან კობახიძე მიესალმა საკრებულოს წევრებს მიულოცა დამდეგი შობა-ახალი წელი, მადლობა მოუხადა ყველას თანამშრომლობისთვის, გვერდში დგომისთვის და უსურვა ყველას რომ 2023 წელი წარმატებული იყოს. მან აღნიშნა, რომ 2022 წელი მნიშვნელოვანი წელი იყო ჩვენი მუნიციპალიტეტისთვის, როგორც ფინანსურად ასევე შინაარსობრივად, მოხდა უმრავი დელეგირებული უფლებამოსილების დამატება მუნიციპალიტეტზე.

ბეჟან კობახიძემ განმარტება გააკეთა წარმოდგენილ, მიმდინარე წლის ბიუჯეტის ცვლილებაზე, ცვლილება შევიდა რეგიონალური განვითარების ფონდში შესული ცვლილებით, მთავრობის დადგენილებით შემცირდა მუნიციპალიტეტზე გამოყოფილი თანხები, კერძოდ ტენდერების შედეგებმა გამოიწვია თანხების შემცირება.

ზვიად მხეიძემ გაკეთა განმარტება, რომ ბრატისლავა რაჭის ქუჩის სამუშაოები ხარვეზებით მიმდინარეობდა, კომისიის გადაწყვეტილებით არ მოხდა სამუშაოების ჩაბარება, შესაბამისად ამ სამუშაოების თანხები გადავიდა მომავალ წელს, ამ ცვლილების გათვალისწინება მოხდა ამ წარმოდგენილი პროექტით, როდესაც მოხდება სრულყოფილად ამ სამუშაოების შესრულება მაშინ გასწორდება ამ თანხის ცვლილება.

ბაკურ სანთელაძემ დასვა შეკითხვა აქვს თუ არა ჯარიმა, სანქცია დაკისრებული?

ზვიად მხეიძემ განმარტა, რომ ერთჯერადად დაჯარიმდნენ, ვადა აქვთ განსაზღვრული გამოსწორების, თუ არ გამოსწორდება ხელშეკრულება შეუწყდებათ და ხელშეკრულების საგარანტიო თანხაც ჩაგვერიცხება.

მაკა გოცირიძემ დასვა შეკითხვა კონკრეტულად რა დახარვეზდა? სანიაღვრეები დახარვეზდა? წვიმის დროს, რომ მოსახელობას საცხოვრებელი სახლები დაიტბორა.

ზვიად მხეიძემ განმარტა, რომ დახარვეზდა ბეტონის სამუშაოები, ქვაფენილები და ცხაურები, შესაძლებელია ზუსტი ინფორმაცია წარმოგიდგინოთ, ძირითად არის ეს სამუშაოები, სხვა წვრილმანი.

ასლან საგანელიძემ განმარტა, რომ ხარისხი აქვს ბეტონს, მაგრამ ვიზუალი არ არის მისაღები, მოსახლობის დატბორვა კი სტიქიამ გამოიწვია და არა უხარისხო სამუშაოებმა.

ელევნორა ბედენაშვილმა აღნიშნა, რომ ნამდვილად დასახარვეზებელი იყო ეს სამუშაოები.

ზვიად მხეიძემ განმარტა, რომ სამუშაო შესრულდა თანხაც დაიხარჯა, მაგრამ უხარისხოდ შესრულდა სამუშაოები. უკეთესი ხარისხით შესრულდა სამუშაოები სანაპიროზე, თუმცა ვადები ვერ დაიცვეს და ვადის დარღვევის გამო ერიცხებათ ჯარიმა.

ბაკურ სანთელაძემ დასვა შეკითხვა სოფელ ჟოშხის გზის სამუშაოებზე რა მდგომარეობაა?

ზვიად მხეიძემ განმარტა, რომ სოფელ ჟოშხის სამუშაოები კარგად მიმდინარებს და წლის ბოლოს დასრულდება. ისაუბრა თუ გზის რომელი მონაკვეთი გაკეთდა და როგორი სამუშაოები განხორციელდა. სამუშაოები დაწყებული იყო მუნიციპალიტეტის მიერ, შემდეგ მუნიციპალურმა ფონდმა აიღო ეს სამუშაოები მთლიანი ჟოშხა-გენდუშის გზის მონაკვეთი დასრულდება. ასევე ნიკორწმინდის და სხვავის გზის სამუშაოები დასრულდა, ხოტევი დასრულდება მცირედი სამუშაოებია განსახორციელებელი. მომავალ წელს დეპარტამენტი განახორციელებს ხოტევი-ველევის გზის რეაბილიტაციის სამუშაოებს.

ბაკურ სანთელაძემ დასვა შეკითხვა, ოჯახმა რომელმაც კომპენსაცია მიიღო სახელმწიფოდან, მიწისძვრის პერიოდიდან დღემდე ხომ უნდა იყოს ბაზა შექმნილი? მუნიციპალიტეტს ბერკეტი ექნება, რომ ასეთ ოჯახებს არ გააჩნდეთ პრეტენზიები.

ზვიად მხეიძემ განმარტა, რომ არის ბაზები, წინა მუნიციპალიტეტის პერიოდიდან. მან მოიყვანა კონკრეტული პიროვნებების პრეტენზიების მაგალითები.

ელევნორა ბედენაშვილმა ასევე ისაუბრა ერთ-ერთი მოქალაქის საცხოვრებელი სახლის დაზიანებით შექმნილ პრობლემებზე, ზამთრის გათბობის პრობლემებზე და მის პრეტენზიებზე.

მაკა გოცირიძემ აღნიშნა, რომ გაცემული კომპენსაციის განკარგვა ხომ არ კონტროლდება, არა მიზნობრივად დაიხარჯა ეს თანხები და დარჩა პრობლემები.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილების დამტკიცების საკითხს.

კენჭის ყრის შედეგად მომხრე:20; წინააღმდეგი: არცერთი;

**გადაწყვიტეს:** მიღებულ იქნეს „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში ცვლილების შეტანის თაობაზე დადგენილება.

ზვიად მხეიძემ ისაუბრა საახალწლო ღონისძიებებზე და აღნიშნა, რომ მომავალი წლისთვის საახალწლო განათების და ღონისძიებებისთვის უფრო მნიშვნელოვნად ვიზრუნებთ.

სხდომის ოქმს სხდომის [აუდიო](N1%2028.12.2022w..m4a) [ჩანაწერი](N2%2028.12.2022w..m4a) [CD დისკზე](N3%2028.12.2022w..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე